**Stadio Friuli** (danas *Dacia Arena*) je višenamjenski talijanski stadion koji se nalazi u Rizzi, 4 km od gradskog središta Udina. Stadion je izgrađen 1976. godine te je imao kapacitet od 41.652 mjesta. Renoviran je 2015. godine te sada prima 25.144 gledatelja. Trenutno se najviše koristi za nogometne utakmice, a dom je nogometnog kluba Udinese Calcio.

Tokom Svjetskog nogometnog prvenstva 1990. kojem je Italija bila domaćin, Stadio Friuli je ugostio tri utakmice iz skupine E.

Povijest
--------

Stadion se počeo graditi 1971. a otvoren je 1976. godine kao zamjena za Stadio Moretti. Dio stadiona je djelomično natkriven te je kao i većina talijanskih nogometnih stadiona u gradskom vlasništvu, odnosno njegov vlasnik je grad Udine.

Osim travnjaka na kojem se odigravaju nogometni i ragbi susreti, Stadio Friuli ima i objekte za mačevanje, gimnastiku, borilačke sportove i atletiku, uključujući i teretanu koja se nalazi u sklopu tribina.

Renoviranje
-----------

### 1990.

Glavna obnova Friulija je izvršena za potrebe Svjetskog nogometnog prvenstva 1990. budući da je stadion bio jedan od domaćina. Ukupni troškovi su iznosili 5 milijardi lira. Ta sredstva su uložena u izgradnju parkirališta od 5.000 parkirnih mjesta, nove komentatorske tribine, postavljena su nova sjedala, obnovljen je sustav rasvjete te je ispred stadiona postavljen vanjski šator pod nazivom "lopta". Također, velik dio tih financijskih sredstava je utrošen i na obnovu tršćanskog stadiona Stadio Nereo Rocco.

### 2005.

Drugo renoviranje stadiona je izvršeno 2005. godine te je Stadio Friuli dobio odobrenja UEFA-e da se na njemu mogu održavati utakmice Lige prvaka budući da je Udinese u sezoni 2005./06. sudjelovao u tom natjecanju.

### 2010.

Pet godina nakon posljednjeg renoviranja, na Stadio Friuli je mijenjana tehnička struktura tako da su postavljeni novi veliki LCD ekran i zvučnici. Obnova je uključivala i čišćenje zidova oko stadiona te postavljanje naovih sanitarnih čvorova.

Važniji događaji
----------------

### Nogometne utakmice

#### Utakmice sa SP 1990. - skupina E

Italija je 1990. bila domaćin Svjetskog nogometnog prvenstva te su se neke utakmice skupine E odigrala na Friuliju.

|  |
| --- |
| 13. lipnja 1990.17:00 |
| **Urugvaj Urugvaj** | **0:0**  |  **Španija** | **Stadio Friuli**, Udine **Utakmica**: Utakmica skupine E**Gledatelja:** ***35.713***Sudac: Helmut Kohl (Austrija) |
|  |  |  |

|  |
| --- |
| 17. lipnja 1990.21:00 |
| **Južna Koreja Južna Koreja** | **1:3**  |  **Španija** | **Stadio Friuli**, Udine **Utakmica**: Utakmica skupine E**Gledatelja:** ***32.733***Sudac: Elías Jácome (Ekvador) |
| Hwangbo Kwan 42' |  | Michel 22', 61', 81' |

|  |
| --- |
| 21. lipnja 1990.17:00 |
| **Južna Koreja Južna Koreja** | **0:1**  |  **Urugvaj** | **Stadio Friuli**, Udine **Utakmica**: Utakmica skupine E**Gledatelja:** ***29.039***Sudac: Tullio Lanese (Italija) |
|  |  | Fonseca 90' |

#### Utakmice talijanske reprezentacije

Talijanska reprezentacija je do sada na Stadio Friuli odigrala šest utakmica, što prijeteljskih, što kvalifikacijskih za europska i svjetska prvenstva.

|  |
| --- |
| 17. studenog 1979. |
| **Italija Italija** | **2:0**  | **Švicarska Švicarska** | **Stadio Friuli**, Udine **Utakmica**: Prijateljska utakmica**Gledatelja:** Sudac: U. Eriksson (Švedska) |
|  |  |  |

|  |
| --- |
| 19. travnja 1981. |
| **Italija Italija** | **0:0**  |  **Istočna Njemačka** | **Stadio Friuli**, Udine **Utakmica**: Prijateljska utakmica**Gledatelja:** Sudac: P.J. Joslin (Engleska) |
|  |  |  |

|  |
| --- |
| 26. ožujka 1986. |
| **Italija Italija** | **2:1**  |  **Austrija** | **Stadio Friuli**, Udine **Utakmica**: Prijateljska utakmica**Gledatelja:** Sudac: A.V. Sánchez (Španjolska) |
|  |  |  |

|  |
| --- |
| 6. rujna 1995. |
| **Italija Italija** | **1:0**  |  **Slovenija** | **Stadio Friuli**, Udine **Utakmica**: Kvalifikacije za EURO 96'**Gledatelja:** Sudac: |
|  |  |  |

|  |
| --- |
| 10. listopada 1998. |
| **Italija Italija** | **2:0**  | **Švicarska Švicarska** | **Stadio Friuli**, Udine **Utakmica**: Kvalifikacije za EURO 00'**Gledatelja:** Sudac: |
|  |  |  |

|  |
| --- |
| 10. rujna 2008. |
| **Italija Italija** | **2:0**  |  **Gruzija** | **Stadio Friuli**, Udine **Utakmica**: Kvalifikacije za Mundijal 10'**Gledatelja: 25.658** Sudac: Einwaller (Austrija) |
|  |  |  |

### Koncerti

Na Stadio Friuli su se održavali koncerti koje su izvodili Sting, Deep Purple, Pink Floyd, Eros Ramazzotti, Britney Spears, Madonna, Coldplay, Red Hot Chili Peppers, AC/DC, Bruce Springsteen, Bon Jovi i dr. Primjerice na koncertu Bon Jovija održanom 2011. u sklopu turneje Open Air Tour se okupilo 40.000 obožavatelja.

### Misna slavlja

Dana 3. svibnja 1992. papa Ivan Pavao II. je na Stadio Friuli održao misu zbog koje se na stadionu okupilo 30.000 vjernika.

Izvori
------

1. ↑  „Ecco le pagelle dei tre maxiconcerti". Arhivirano iz originala na datum 2009-11-19. Pristupljeno 2019-07-11.
2. ↑  „Sito degli organizzatori del concerto". Arhivirano iz originala na datum 2011-09-03. Pristupljeno 2019-07-11.
3. ↑  Bon Jovi infiamma i 40 mila del Friuli - Messaggero Veneto del 18 luglio 2011[*mrtav link*]

***Stadio Friuli*** na Wikimedijinoj ostavi